«Այն, որ ցանկացած մարդ, ով աշխատում է, պետք է հարկվի, դա շատ նորմալ երևույթ է, բայց թե մեր պարագայում դա ինչ մեխանիզմներով պետք է արվի ու ոնց հսկվի՝ ես դա հիմա լավ չեմ պատկերացնում: Շոու բիզնեսն, առհասարակ, անվերահսկելի դաշտ է: Եթե մենք պետական միջոցառման ժամանակ ենք երգում, ապա մենք միշտ էլ հարկ ենք վճարել ստացված գումարից, բայց երբ գնում ենք հարսանիքի կամ մեկ այլ փակ միջոցառման երգելու, դա արդեն այլ կերպ է արվում: Շատ փակ միջոցառումներին ես կարող եմ, օրինակ, որպես հրավիրված հյուր լինել ու տվյալ պահին որոշել նաև երգել, բայց դրա դիմաց գումար չվերցնել, զուգահեռաբար ինձ հետ միասին երկու այլ երգիչ կարող են հրավիրված լինել որպես վճարվող երգիչ, ապա այս դեպքում ո՞վ կարող է ապացուցել, որ ես որպես հյուր եմ երգել, իսկ նրանք վճարվել են: Մի խոսքով՝ սա աբսուրդի հասնող հայտարարություն է, որը թող իրականություն դարձնեն, եթե կկարողանան կանոնակարգել ու վերահսկել ոլորտը»,- նշեց նա: